RESOLUCIÓN do 3 de novembro de 2025 pola que se conceden as subvencións para a adquisición de equipamentos deportivos ao abeiro da Orde do 21 de maio de 2025 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2025 (código de procedemento PR949A).
Consellería de Presidencia, Xustiza e Deportes — III. Outras disposicións — 12/11/2025

Antecedentes:
Primeiro. Con data do 5 de xuño de 2025 publicouse no Diario Oficial de Galicia núm. 106 a Orde do 21 de maio de 2025 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2025 (código de procedemento PR949A). De conformidade co artigo 2 da convocatoria, o crédito orzamentario para financiar estas axudas é o seguinte:
No caso da aplicación orzamentaria 05.02.441A.780.1, o crédito orzamentario distribuirase nas seguintes liñas en función dos destinatarios:
– Liña I. Clubs deportivos, para a que se reserva un importe de 1.112.000 €.
– Liña II. Federacións deportivas, para a que se reserva un importe de 278.000 €.
Dentro de cada unha das liñas, destinarase ata un 40 % do crédito para a adquisición de equipamento destinado á mobilidade (anexo II punto 2). No caso de que o crédito dunha das liñas non se esgote, a cantidade resultante incrementará o orzamento destinado á outra liña.
Segundo. Unha vez pechado o prazo de presentación de solicitudes, o 5.8.2025 desenvolveuse a 1ª Comisión de Valoración coa finalidade de:
– Aprobar a proposta de resolución pola que se fan públicas as listaxes de solicitudes suxeitas a emenda, inadmitidas e admitidas.
– Aprobar a proposta de material non subvencionable, para o que se solicita subvención e non aparece explicitamente recollido no anexo II (Equipamento subvencionable e non subvencionable) da Orde do 21 de maio de 2025.
O 25 de agosto de 2025 (DOG núm. 161) publicouse a Resolución do 7 de agosto de 2025, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes en motivo de inadmisión e as solicitudes admitidas, así como o material non subvencionable acordado pola Comisión de Valoración na súa reunión do 5 de agosto de 2025. A dita resolución establecía un prazo de 10 días hábiles, contados a partir do día seguinte ao da súa publicación, para formular reclamacións, emendar erros e achegar os documentos oportunos. O dito prazo rematou o 8 de setembro.
Terceiro. Unha vez rematado o prazo de emendas, a Subdirección Xeral de Plans e Programas procede á revisión das emendas achegadas, e no caso das solicitudes admitidas á revisión, dos méritos declarados na solicitude relativos aos criterios puntuables con base nos certificados emitidos polas federacións deportivas, e á revisión dos DGAN (deportistas galegos de alto nivel) declarados nas solicitudes.
O 30 de setembro de 2025 reúnese a Comisión de Valoración coa finalidade de valorar as solicitudes presentadas e admitidas a trámite, e elaborar a proposta de concesión provisional.
De conformidade coa base 14ª.3 das bases reguladoras (anexo I) da Orde do 21 de maio de 2025 o órgano instrutor, á vista do informe da Comisión, formulará proposta de resolución provisional que incluirá aquelas entidades beneficiarias ata o esgotamento do crédito orzamentario consignado. As subvencións asignaranse ata esgotar o crédito dispoñible atendendo á orde de prelación das solicitudes valoradas de maior a menor puntuación, así como ás porcentaxes máximas previstas no artigo 2.1 da Orde de convocatoria para o equipamento de mobilidade. Esta resolución publicarase na páxina web da Secretaría Xeral para o Deporte (https://deporte.xunta.gal) para os efectos de que as persoas interesadas poidan presentar alegacións nun prazo de dez días a partir do día seguinte ao da publicación.
A resolución provisional da Subdirección Xeral de Plans e Programas de solicitudes inadmitidas e de subvencións concedidas e denegadas foi asinada e publicada na páxina web https://deporte.xunta.gal o 2.10.2025.
O prazo de alegacións rematou o 16.10.2025.
Cuarto. A Comisión de Valoración reúnese o 21 de outubro de 2025 coa finalidade de valorar as alegacións presentadas, formular a proposta de valoración das solicitudes admitidas e a proposta de concesión definitiva. Preséntanse trinta e sete alegacións das cales se estiman oito e, parcialmente, dúas.
Unha vez ordenadas as solicitudes admitidas de conformidade cos criterios previstos nas bases 13ª e 14ª.2, procédese a asignación das subvencións de conformidade co equipamento solicitado, excluído o equipamento non subvencionable. De conformidade coa base 5ª subvenciónase o 80 % do gasto subvencionable, ata un máximo de 5.000 € para material sen ser de mobilidade, que é o comprendido no punto 1 do anexo II, e de 10.000 € para equipamento destinado á mobilidade, que é o comprendido no punto 2 do anexo II.
Unha vez adxudicado o crédito da Liña II (Federacións), queda un crédito de 69.101,17 € sen adxudicar que, de conformidade co artigo 2, pasa a incrementar o crédito da liña I (Clubs).
O 23 de outubro de 2025 a Subdirección Xeral de Plans e Programas formula proposta de resolución definitiva de concesión e na mesma data o secretario xeral para o Deporte formula proposta de autorización da disposición de gasto, que foi fiscalizada favorablemente pola Intervención delegada da Consellería de Presidencia, Xustiza e Deportes.
Consideracións legais e técnicas:
Primeira. A normativa reguladora da convocatoria de subvención obxecto desta resolución é a Orde do 21 de maio de 2025 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2025 (código de procedemento PR949A). Conforme o previsto na súa base 2ª.2 o procedemento de concesión destas subvencións tramitouse en réxime de concorrencia competitiva. No que respecta ás sociedades anónimas deportivas, este réxime de axudas queda suxeito ao Regulamento (UE) nº 2023/2831 da Comisión da Unión Europea, do 13 de decembro de 2023, relativo á aplicación dos artigos 107 e 108 do Tratado de funcionamento da Unión Europea ás axudas de minimis (DOUE do 15.12.2023, serie L).
Segunda. Poderán ser persoas beneficiarias das axudas concedidas ao abeiro destas bases reguladoras os clubs deportivos galegos, sociedades anónimas deportivas e as federacións deportivas galegas, cos requisitos previstos na base 3ª.
Só resultará susceptible de ser subvencionada a adquisición de equipamento deportivo inventariable (entendendo por tal o ben moble non funxible, é dicir, aquel do cal se pode facer uso sen que se consuma a súa vida útil polo uso normal para o que está destinado), para ser destinado á participación en competicións deportivas oficiais ou á realización de adestramentos.
No anexo II enumérase a relación, non limitativa, de equipamentos deportivos subvencionables. A Comisión de Valoración poderá ampliar a relación de equipamentos deportivos subvencionables que se recollen no anexo II, en función das solicitudes presentadas e sempre que quede xustificada a súa utilización para a práctica deportiva desenvolta.
O equipamento previsto nos puntos 1 e 2 do anexo II é excluínte, de tal forma que só se poderá solicitar a subvención para un dos tipos de equipamento.
De conformidade coa base 5ª subvenciónase o 80 % do gasto subvencionable, ata un máximo de 5.000 € para material sen ser de mobilidade, que é o comprendido no punto 1 do anexo II, e de 10.000 € para equipamento destinado á mobilidade, que é o comprendido no punto 2 do anexo II.
Terceira. De conformidade coa base 9ª das bases reguladoras, a persoa titular da Secretaría Xeral para o Deporte será o órgano competente para a resolución do procedemento para a concesión da subvención, de conformidade coa delegación de competencias prevista no artigo 3.5 da Orde do 12 de xuño de 2024 sobre delegación de competencias na Secretaría Xeral Técnica e noutros órganos desta consellería (DOG núm. 117, do 18 de xuño).
A Subdirección Xeral de Plans e Programas será o órgano competente para a instrución do procedemento e elevará proposta de resolución, conforme todo o actuado, á persoa titular da Secretaría Xeral para o Deporte.
Cuarta. As solicitudes, os equipamentos solicitados, as contías e os trámites dos expedientes axústanse ao establecido na devandita convocatoria e bases reguladoras.
As solicitudes aceptadas foron presentadas dentro do prazo establecido na orde de convocatoria. Examinados os expedientes, e logo do estudo das emendas presentadas na fase de emendas, e de alegacións presentadas tras a publicación da resolución provisional, comprobouse que as solicitudes para as que se propón subvención cumpren todos os requisitos establecidos na convocatoria e nas bases reguladoras das citadas subvencións.
A instrución do procedemento efectuouse conforme o previsto na base 10ª das bases reguladoras.
De conformidade coa base 5ª das bases reguladoras subvenciónase o 80 % do gasto subvencionable, ata un máximo de 5.000 € para material sen ser de mobilidade, que é o comprendido no punto 1 do anexo II das bases reguladoras, e de 10.000 € para equipamento destinado á mobilidade, que é o comprendido no punto 2 do anexo II das bases reguladoras.
Quinta. Unha vez distribuído o crédito da Liña II (Federacións) entre a totalidade das 38 solicitudes admitidas, quedou un crédito de 69.101,17 € sen adxudicar que, de conformidade co artigo 2, pasou a incrementar o crédito da liña I (Clubs), resultando un crédito para a liña I de 1.181.101,17 €. Deste crédito, asignouse un 40 % ao equipamento de mobilidade, que supón unha contía de 472.440,47 €, e o resto, 708.660,70 €, ao equipamento que non é de mobilidade.
No caso das solicitudes de clubs relativas ao equipamento de mobilidade, o citado crédito esgotouse no expediente PR949A-2025-00000354-00, cunha puntuación de 52,5 puntos. Ata esta solicitude, o sumatorio de crédito adxudicado ascendeu a 476.212,02 €. Conforme o equipamento solicitado, corresponderíalle unha subvención de 10.000 €. Dado que o crédito máximo dispoñible para equipamento de mobilidade na Liña I ascende a 472.440,47 €, se lle concede a subvención pola diferencia ata o citado crédito máximo, resultando unha subvención de 6.228,45 €.
No caso das solicitudes de clubs relativas a equipamento que non é de mobilidade, o crédito esgotouse no expediente PR949A-2025-00000148-00, cunha puntuación de 45 puntos. O sumatorio do crédito adxudicado ata esa solicitude ascendeu a 709.458,64 €. Conforme o equipamento solicitado, corresponderíalle unha subvención de 3.363,12 €. Dado que o crédito máximo dispoñible para equipamento de non mobilidade na Liña I ascende a 708.660,70 €, concédeselle a subvención pola diferenza ata o citado crédito máximo, resultando unha subvención de 2.565,18 €.
Sexta. Por tratarse dun procedemento de concorrencia competitiva, e de conformidade co establecido no artigo 45.1.b) da Lei 39/2015, do 1 de outubro, do procedemento administrativo común das administracións públicas, a publicación no DOG producirá os mesmos efectos que a notificación individualizada. Esta publicación tamén se realizará na páxina web da Secretaría Xeral para o Deporte.
Acreditadas as actuacións levadas a cabo pola Comisión de Valoración a que que se refire a base 12ª das bases reguladoras da Orde do 21 de maio de 2025, e con base na proposta formulada pola Secretaría Xeral para o Deporte, do 23 de outubro de 2025, de acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, e en virtude das atribucións que me foron conferidas,
Primeiro. Outorgar as subvencións que se recollen nos anexos I, II e III desta resolución, destinadas a sociedades anónimas deportivas, federacións deportivas e clubs deportivos, respectivamente, para a adquisición de equipamentos deportivos, ordenadas por orde de puntuación e, en caso de empate, polos criterios establecidos na base 14ª.2 das bases reguladoras da convocatoria. No anexo determínase o investimento subvencionable e a axuda concedida.
Os importes das subvencións serán o 80 % do investimento subvencionable ata un límite de 10.000 euros no caso do equipamento de mobilidade e de 5.000 euros no caso do equipamento que non é de mobilidade; a porcentaxe restante será achegada pola entidade beneficiaria.
Segundo. Desestimar o outorgamento das solicitudes de subvención polo esgotamento de crédito da convocatoria ás entidades que se recollen no anexo IV desta resolución, ordenadas por puntuación.
Terceiro. Publicar as alegacións presentadas contra a Resolución provisional do 2 de outubro de 2025, de conformidade co disposto no anexo V.
Cuarto. A inadmisión das solicitudes incluídas no anexo VI.
Quinto. De conformidade co previsto na base 21ª das bases reguladoras, poderase realizar o pagamento do 100 % da contía da subvención concedida, en concepto de pagamento anticipado, que se fará efectivo, por solicitude da entidade beneficiaria, segundo o anexo VI da Orde do 21 de maio de 2025, unha vez realizada a notificación da subvención e logo da aceptación expresa desta. A solicitude de pagamento anticipado poderá remitirse ata o prazo máximo dun mes contado desde o día seguinte á notificación da resolución de concesión da subvención. Conforme o artigo 65.4.i) do Decreto 11/2009, do 11 de xaneiro, para a concesión dos pagamentos anticipados, non se exixirá a presentación de garantías por parte das entidades beneficiarias.
Sexto. De conformidade coa base 22ª das bases reguladoras, modificada pola Orde do 9 de outubro de 2025 pola que se amplía o prazo establecido de execución e xustificación dos investimentos, as entidades beneficiarias terán de prazo ata o 28 de novembro de 2025 para executar o proxecto subvencionado e presentar a correspondente xustificación dos investimentos realizados, acompañando a documentación xustificativa establecida na referida base.
Sétimo. De conformidade coa base 20ª das bases reguladoras, as entidades beneficiarias deberán dar a adecuada publicidade do carácter público do financiamento en todas as actuacións que deriven da execución do proxecto, en cumprimento do artigo 15.3 da Lei 9/2007, de subvencións de Galicia. En concreto, as persoas beneficiarias das axudas deberán facer constar o cofinanciamento dos equipamentos adquiridos ao abeiro desta axuda con fondos da Xunta de Galicia a través da Secretaría Xeral para o Deporte. Para isto empregarán adhesivos ou distintivos similares coa lenda «Proxecto cofinanciado», acompañada do logotipo da Xunta de Galicia, dispoñible para os efectos na páxina web https://www.xunta.gal/identidade-corporativa/marca-principal
Esta resolución esgota a vía administrativa e contra ela pode interpoñerse un recurso potestativo de reposición ante a persoa titular da Consellería de Presidencia, Xustiza e Deportes no prazo dun mes contado a partir do día seguinte ao da súa publicación no Diario Oficial de Galicia, ou ben, directamente, un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 3 de novembro de 2025
Ordenado por orde de puntuación.
Ordenado por orde de puntuación.
Ordenado por orde de puntuación.
Ordenado por orde de puntuación.
Ordenado por número de expediente.
Ordenado por número de expediente.
Columna coa causa de inadmisión: explicación do motivo da inadmisión, segundo a abreviatura que aparece: